31997L0021
L 125/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 97/21/ЕО НА КОМИСИЯТА
от 18 април 1997 година
за привеждане в съответствие с техническия прогрес на Директива 80/1269/ЕИО на Съвета за сближаване на законодателствата на държавите-членки относно мощността на двигателите на моторните превозни средства
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 80/1269/ЕИО на Съвета от 16 декември 1980 г. за сближаване на законодателствата на държавите-членки относно мощността на двигателите на моторните превозни средства (1), последно изменена с Директива 89/491/ЕИО на Комисията (2), и по-специално член 3 от нея,
като има предвид, че Директива 80/1269/ЕИО е една от специалните директиви относно процедурата за типово одобрение на ЕО, установена с Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и на техните ремаркета (3), последно изменена с Директива 96/79/ЕО на Европейския парламент и на Съвета (4); като има предвид, че поради това разпоредбите на Директива 70/156/ЕИО относно системите, компонентите и обособените технически възли на превозните средства се прилагат за Директива 80/1269/ЕИО;
като има предвид, в частност, че съгласно член 3, параграф 4 и член 4, параграф 3 от Директива 70/156/ЕИО към всяка специална директива трябва да бъде приложен информационен документ, който да включва съответните точки от приложение I към Директива 70/156/ЕИО, както и сертификат за типово одобрение съгласно образеца в приложение VI към Директива 70/156/ЕИО с оглед компютризацията на типовото одобрение;
като има предвид, че настоящите изменения се отнасят само за административните разпоредби на Директива 80/1269/ЕИО; като има предвид следователно, че не е необходимо да се отменят съществуващите одобрения съгласно Директива 80/1269/ЕИО, нито да се препятстват регистрацията, продажбата и въвеждането в експлоатация на нови превозни средства, обхванати от тези одобрения;
като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес, създаден с Директива 70/156/ЕИО,
ПРИЕ НАСТОЯЩАТА ДИРЕКТИВА:
Член 1
Директива 80/1269/ЕИО се изменя, както следва:
1.
Член 1 се заменя със следното:
„Член 1
По смисъла на настоящата директива „превозно средство“ означава всяко моторно превозно средство, предназначено за движение по пътищата, със или без каросерия, което има най-малко четири колела и максимална проектна скорост над 25 километра в час, с изключение на превозните средства, които се движат по релси, на селскостопанските и горските трактори и на всички подвижни машини.“
2.
В член 2 думите „в приложения I и II“ се заменят с думите „в съответните приложения“.
3.
Приложенията се изменят съгласно приложението към настоящата директива.
Член 2
От 1 октомври 1997 г. държавите-членки:
-
прекратяват издаването на типовото одобрение на ЕО съгласно разпоредбите на член 4, параграф 1 от Директива 70/156/ЕИО, и
-
могат да отказват национално типово одобрение
за нов тип превозно средство по отношение на мощността на двигателя, ако тя не е била определена в съответствие с Директива 80/1269/ЕИО, изменена с настоящата директива.
Настоящата директива не отменя издадено преди това одобрение съгласно Директива 80/1269/ЕИО и не препятства разширяването на такова одобрение при условията, предвидени в директивата, съгласно която то е било първоначално издадено.
Член 3
1. Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, преди 30 септември 1997 г. Те незабавно уведомяват Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 18 април 1997 година.